Kašecy (BŠ/SN). W sydomdźesatych lětach je Křesćan Krawža z Kašec na Drježdźanskej uniwersiće chemiju studował. A bě specialist na polu konstrukciskeje keramiki. W Mišnje je potom w kombinaće slědźił, ale hižo za čas přewróta je spóznał, zo je technologija na zapadźe prosće dale. Jemu bě jasne, zo njezměje zawod přichod. A wón měješe prawje, někotre lěta po tym firmu zawrěchu. To bě Křesćan Krawža hižo dźěło w Rüsselsheimje we wulkim zawodźe namakał. Tam slědźeše na polu powjerchow a špundowanjow, tak powěda. „Mój cil bě, tak twjerde, robustne a nječućiwe měšency betona wuwić, kaž jenož móžno. Tak hodźi so pawšalnje rjec“, 66lětny powěda.
szl_Latn